《送觉华岩归中岩》
宋代·李流谦

世路翻巨浪，是身如孤舟。
黑风半夜来，掀簸卒未休。
谁能汹涌半，轻飞逐浮鸥。
稽首大导师，觉海名善泅。
请下一转语，为度历劫忧。
师笑了无言，此问难尔酬。
未可楫迎汝，子归当内求。
坚忍作难缆，巨防截横流。
中有不动者，东西听漂浮。
师今念故山，翩然去难留。
相送城东隅，黄叶堆别愁。
归来闭阁坐，念念期自修。
精进傥不懈，针芥或有投。
西风白莲开，束包随胜游。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。